recursal/SuperWikiNEXT-32B huggingface dataset:
Το **Πλειόκαινο** ή **Πλειόκαινος Εποχή** (σύμβολο PO) είναι η γεωλογική εποχή η οποία εκτείνεται από τα 5,333 μέχρι τα 2,58 εκατομμύρια χρόνια πριν το σήμερα. Είναι η δεύτερη και νεότερη εποχή της Νεογενούς περιόδου της Καινοζωικής εποχής. Η Πλειόκαινος εποχή ακολουθεί τη Μειόκαινο και την ακολουθεί η Πλειστόκαινος. Πριν την αναθεώρηση του 2009, το Πλειόκαινο περιλάμβανε και το γελασιάνο στάδιο (2,588 με 1,806 εκατομμύρια χρόνια πριν), αλλά μετακινήθηκε στο πλειστόκαινο, όπου πλέον βρίσκονται όλες οι πρόσφατες μείζονες εποχές των παγετώνων. Επισήμως, το Πλειόκαινο χωρίζεται σε δύο στάδια, το Πιατσέντζιο (3,600-2,58 εκατομμύρια χρόνια πριν) και Ζάγκλιο (5,333-3,600 εκατομμύρια χρόνια πριν).

Σε αυτή τη γεωλογική εποχή, η Νότια Αμερική συνδέθηκε με τη Βόρεια Αμερική με το ισθμό του Παναμά, καθιστώντας δυνατή την ανταλλαγή ειδών ζώων ανάμεσα στις δύο ηπείρους, τερματίζοντας την απομόνωση της Νότιας Αμερικής. Η δημιουργία του ισθμού επηρέασε την παγκόσμια θερμοκρασία, καθώς τα ζεστά ισημερινά ωκεάνια ρεύματα αποκόπηκαν και άρχισε ο κύκλος ψύξης του Ατλαντικού από τα νερά του Αρκτικού και του Ανταρκτικού ωκεανού. Επίσης, η σύγκρουση της Αφρικής με την Ευρώπη δημιούργησε τη Μεσόγειο, αποκόπτοντας τα υπολείμματα της Τηθύως. Το όριο ανάμεσα σε Μειόκαινο και Πλειστόκαινο είναι και η χρονική στιγμή της κρίσης αλατότητας της Μεσσίνας. Η θερμοκρασία στο μέσο πλειόκαινο ήταν 2-3°C ψηλότερα από τη σημερινή και η στάθμη των ωκεανών 25 μέτρα ψηλότερα. Η δημιουργία του παγετωνικού καλύμματος Γροιλανδίας άρχισε πριν 3 εκατομμύρια έτη.

Στο ύστερο Πλειόκαινο εμφανίστηκαν οι πρώτοι αυστραλοπίθηκοι.

Παραπομπές
----------

1. ↑  «Geologic Age Symbol Font (StratagemAge)» (PDF). USGS. 99-430. Ανακτήθηκε στις 22 Ιουνίου 2011.
2. ↑  See the 2014 version of the ICS geologic time scale
3. ↑  Ogg, James George· Ogg, Gabi· Gradstein F. M. (2008). *The Concise Geologic Time Scale*. Cambridge University Press. σελίδες 150–1. ISBN 9780521898492.
4. ↑  Robinson, M. H.J. Dowsett, and M.A. Chandler, 2008: Pliocene role in assessing future climate impacts. Eos Trans. Amer. Geophys. U. 89, 501–502. Αρχειοθετήθηκε 2011-10-22 στο Wayback Machine.
5. ↑  Dwyer, G.S. and M.A. Chandler, 2009: Mid-Pliocene sea level and continental ice volume based on coupled benthic Mg/Ca palaeotemperatures and oxygen isotopes. Phil. Trans. Royal Soc. A, 367, 157–168, doi:10.1098/rsta.2008.0222.  Αρχειοθετήθηκε 2011-10-21 στο Wayback Machine.
6. ↑  Bartoli, G. et al. Final closure of Panama and the onset of northern hemisphere glaciation. Earth Planet. Sci. Lett. 237, 3344 (2005).

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85097142
* GND: 4174919-4
* BNF: cb119582789 (data)
* NKC: ph117612

 |

 |
Ο **Εαρέντιλ** (αγγλικά:*Eärendil*) είναι ένας φανταστικός χαρακτήρας του θρύλου της Μέσης Γης του Τζ. Ρ. Ρ. Τόλκιν.Εμφανίζεται στο Σιλμαρίλλιον ως ένας σπουδαίος ναυτικός καθώς και ως μισο-ξωτικό που ταξίδεψε στο Valinor , παρακάλεσε τους Valar για λογαριασμό των παιδιών του Iluvatar και μετέφερε ένα αστέρι στον ουρανό στο τέλος της Πρώτης Εποχής. Οι πράξεις του είχαν προφητευτεί μεταξύ των Ξωτικών αιώνες νωρίτερα. Ήταν επίσης ο πατέρας του Έλρου, του πρώτου Βασιλιά του Νούμενορ, και του Έλροντ, Άρχοντα του Ρίβεντελ και σημαντικής προσωπικότητας στην Δεύτερη και στην Τρίτη Εποχή.

Ο ίδιος ήταν η πρώτος, σπερματικός χαρακτήρας της μυθολογίας του JRR Tolkien,ενώ το όνομα του και ο σκοπός του ως χαρακτήρας είναι εμπνευσμένος από ένα απόσπασμα του Cynewulf που βρήκε ο Τόλκιν στο ποίημα Crist. Η ιστορία του Εαρέντιλ βρίσκεται στο Σιλμαρίλλιον, αλλά τον επικαλούνται και τον αναφέρουν πολλοί άλλοι χαρακτήρες σε ολόκληρο τον Άρχοντα των Δαχτυλιδιών.

Παραπομπές
----------

1. ↑  *The Children of Húrin*, Ch. X: "Túrin in Nargothrond", pg. 162, quote by Gwindor: "It is a prophecy among us that one day a messenger from Middle-earth will come through the shadows to Valinor, and Manwë will hear, and Mandos relent."

Εξωτερικοί Σύνδεσμοι
--------------------
Οι **27οι Βαλκανικοί Αγώνες καλαθοσφαίρισης** διεξήχθησαν από τις **15-19 Μαΐου 1985** στο Βουκουρέστι, Ρουμανίας. Μετείχαν πέντε χώρες και νικήτρια αναδείχθηκε η Γιουγκοσλαβία για εικοστή πρώτη φορά στην ιστορία της. Το αργυρό και χάλκινο μετάλλιο κρίθηκαν στην διαφορά πόντων καθώς υπήρξε τριπλή ισοβαθμία μεταξύ Τουρκίας, Ελλάδας και Ρουμανίας. Εκτός συναγωνισμού οι διοργανωτές Ρουμάνοι συμμετείχαν και με δεύτερη ομάδα, με τα αποτελέσματα της να μην υπολογίζονται στην επίσημη κατάταξη. Πρώτος σκόρερ της διοργάνωσης αναδείχθηκε ο Ντάνκο Τσβιετίτσανιν με 94 πόντους.

Νικητές
-------

| Κατηγορία
 
  | Χρυσό
 
  | Αργυρό
 
  | Χάλκινο |
| --- | --- | --- | --- |
| Ανδρών |  Γιουγκοσλαβία |  Τουρκία |  Ελλάδα |

Τα αποτελέσματα
---------------

15/05 Ελλάδα-Β΄Ρουμανία 81-72(43-30)
  

15/05 Γιουγκοσλαβία-Βουλγαρία 72-61(35-31)
  

15/05 Τουρκία-Ρουμανία 58-71(23-36)
  

16/05 Γιουγκοσλαβία-Β΄Ρουμανία 99-73(51-37)
  

16/05 Ελλάδα-Τουρκία 52-70(28-28)
  

16/05 Ρουμανία-Βουλγαρία 80-73(42-50)
  

17/05 Ρουμανία-Β΄Ρουμανία 88-73(40-40) 
  

17/05 Τουρκία-Βουλγαρία 71-83(25-44)
  

17/05 Ελλάδα-Γιουγκοσλαβία 79-97(41-52)
  

18/05 Τουρκία-Β΄Ρουμανία 91-67(47-23)
  

18/05 Ελλάδα-Βουλγαρία 72-68(41-33)
  

18/05 Γιουγκοσλαβία-Ρουμανία 90-73(49-34)
  

19/05 Β΄Ρουμανία-Βουλγαρία 61-102(32-43)
  

19/05 Τουρκία-Γιουγκοσλαβία 63-61(59-59,29-21)
  

19/05 Ελλάδα-Ρουμανία 99-81(45-42)

Η βαθμολογία
------------

| Θέση | Ομάδα | ΑΓ | Ν | Η | ΠΥ | ΠΚ | ΔΙΑΦ |
| --- | --- | --- | --- | --- | --- | --- | --- |
| 1 | Σοσιαλιστική Ομοσπονδιακή Δημοκρατία της Γιουγκοσλαβίας Γιουγκοσλαβία  | 3 | 3 | 1 | 320 | 276 | +44 |
| 2 |  Τουρκία  | 3 | 2 | 2 | 262 | 267 | -5 (1.04) |
| 3 | Ελλάδα Ελλάδα | 3 | 2 | 2 | 302 | 316 | -14 (1) |
| 4 |  Ρουμανία | 3 | 2 | 2 | 305 | 320 | -15 (0.90) |
| 5 | Βουλγαρία Βουλγαρία  | 3 | 1 | 3 | 285 | 295 | -10 |
|

Πηγές
-----

* Durupınar, Mehmet. *Türk Basketbolunun 100 yıllık tarihi, (2009)*. Efes Pazarlama ve Dağıtım Ticaret A.Ş. (ISBN 978-975-00995-1-9)
* Milivoje Karalejić, Saša Jakovljević, Žarko Kandić, Vladimir Stanković, Milan Tasić, Ivica Mihajlović.  *Košarkaška enciklopedija 1946-2000 : muške reprezentacije (2001)* (ISBN 978-86-82989-03-5)
* 100 χρόνια Μπάσκετ 1891-1991, Περιοδικό Τρίποντο, 1991
Η **ΕΤΕΚΑ** είναι εταιρεία πετρελαιοειδών η οποία εδρεύει στο Πέραμα της Αττικής στην Ελλάδα. Διαθέτει επίσης έδρα στο 10ο χιλιόμετρο της περιφερειακής εθνικής οδού Θεσσαλονίκης-Κιλκίς. Η εταιρεία δραστηριοποιείται στην Ελλάδα.

Ξεκίνησε τη λειτουργία της το 1983, εφοδιάζοντας τα πλοία με καύσιμα. Το ίδιο έτος η εταιρεία έκανε μία σημαντική αγορά, καθώς απέκτησε τις εγκαταστάσεις της Ελληνικής Βιοµηχανίας Υπολειµµάτων Νάφθης (ΕΛΒΥΝ) στο Πέραμα.

Τη δεκαετία του 2000, η εταιρεία κατάφερε να ανταπεξέλθει στη δύσκολη οικονομική συγκυρία, με κύκλο εργασιών στα 513.595.276 ευρώ το 2008 και με καθαρά κέρδη της τάξεως των 715.506 ευρώ το 2009.

Παραπομπές
----------

1. 1 2  Λαζαρίδου, Νικολέτα. «Η αγορά των πετρελαιοειδών προϊόντων στην Ελληνική οικονομία». *openarchives.gr*. σελ. 36. Ανακτήθηκε στις 1 Απριλίου 2011. [*νεκρός σύνδεσμος*]

Εξωτερικοί σύνδεσμοι
--------------------

* Επίσημος ιστότοπος
Peter von Hess, Η είσοδος του βασιλιά Όθωνα της Ελλάδος στην Αθήνα (1839), Νέα Πινακοθήκη Μονάχου
Θέματα που σχετίζονταν με γεγονότα της επαναστατικής περιόδου αποτέλεσαν, μεταξύ άλλων, πηγή έμπνευσης για τον Πέτερ φον Ες (Peter von Hess)[1]. Ευνοούμενος του βασιλέα Λουδοβίκου Α΄ της Βαυαρίας ο φον Ες ζωγράφισε στα πλαίσια της αυλικής τέχνης σκηνές της βασιλείας του γιου του Όθωνα Α΄ στην Ελλάδα[2]. Ένα από αυτά τα έργα είναι ***Η είσοδος του βασιλιά Όθωνα στην Αθήνα***.

Η τέχνη του ανήκει σε αυτό που οι κριτικοί αποκάλεσαν υψηλή τέχνη, καθώς εισάγει ιστορικό θέμα με ακριβή τρόπο, βασισμένο στους ακαδημαϊκούς κανόνες της εποχής του[3]. Το ακαδημαϊκό ύφος στην προκειμένη περίπτωση ενστερνίζεται κλασικιστικές, ρεαλιστικές, ρομαντικές και ιδεαλιστικές αρχές, και έχει ως ιδεολογικό υπόβαθρο τις απόψεις του Διαφωτισμού και της δυτικής άποψης περί λογικής[4], στοιχεία που διακρίνονται στη διάθεση του ζωγράφου για ακρίβεια, εκλογικευμένη και ιεραρχική τοποθέτηση των προσώπων στον πίνακα και τη διασύνδεσή τους με την αρχαία παράδοση στα πρότυπα του ρομαντικού κινήματος. Η συγκεκριμένη τάση επικρατεί στη Δύση ήδη από τα μέσα του 18ου αιώνα[5] και φαίνεται να σχετίζεται άμεσα με την αναγέννηση του αρχαίου ελληνικού πνεύματος.

Παραπομπές - σημειώσεις
-----------------------

1. ↑  Karaiskou 2015, 13.
2. ↑  Lenz 2007, 32.
3. ↑  Βούρτσης κ.ά. 1999, 83-84.
4. ↑  Δασκαλοθανάσης & Κωτίδης 2000, 29
5. ↑  Φιλιππίδης 2001, 27

Βιβλιογραφία
------------

* Βούρτσης, Ι. κ.ά. 1999, *Εισαγωγή στον Ελληνικό Πολιτισμό*, Τόμ. Α΄, Πάτρα: ΕΑΠ.
* Δασκαλοθανάσης, Ν. Κωτίδης, Α. 2000, *Νεότερη και Σύγχρονη Τέχνη*, Πάτρα: Ε.Α.Π.
* Karaiskou, V. 2015, *Uses and Abuses of Culture: Greece 1974-2010*, UK: Cambridge Scholars Publishing.
* Lenz, Chr. 2007, *The Neue Pinakothek, Munich*, München: C.H. Beck.
* Φιλιππίδης, Δ. 2001, *Ιστορία της Ελληνικής Αρχιτεκτονικής και Πολεοδομίας*, Πάτρα: Ε.Α.Π.
Η **Ρεχοβότ** (εβραϊκά: רְחוֹבוֹת‎) είναι πόλη στο Κεντρικό Διαμέρισμα του Ισραήλ, γύρω στα 20 χλμ νότια του Τελ Αβίβ. Το 2019 είχε πληθυσμό 143.904 κατοίκους.

Ετυμολογία
----------

Ο Ισραέλ Μπελκίντ, ιδρυτής του κινήματος Μπίλου, πρότεινε την ονομασία «Ρεχοβότ» βάσει της Γενέσεως 26:22 'Μετά έφυγε από ’κει και άνοιξε άλλο ένα πηγάδι, που γι’ αυτό όμως δεν φιλονίκησαν πια. Έτσι το ονόμασε *Ρεχωβώθ*, (Άνεση - Ευρυχωρία). «Επιτέλους», είπε, «ο Κύριος μας έδωσε άνεση κι έτσι θα προκόψουμε σ’ αυτό τον τόπο».' Αυτός ο στίχος της Βίβλου είναι επίσης γραμμένος στο λογότυπο της πόλης. Η βιβλική πόλη Ρεχωβώθ βρισκόταν στην έρημο Νεγκέβ.

Παραπομπές
----------

1. ↑  «The Jewish Agency». *The Jewish Agency*. Αρχειοθετήθηκε από το πρωτότυπο στις 25 Αυγούστου 2014. Ανακτήθηκε στις 25 Μαρτίου 2018.

Εξωτερικοί σύνδεσμοι
--------------------

* Πολυμέσα σχετικά με το θέμα  Rehovot στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 128999332
* LCCN: n80020790
* GND: 4049091-9
* SUDOC: 050611178
* BNF: cb137354790 (data)
* NKC: ge881840
* BNE: XX6018685

 |

 |
Ως **πρωτοεπιστήμη** εννοείται εκείνος ο τομέας έρευνας που δεν έχει ακόμα αναπτυχθεί ως επιστήμη, αλλά διαθέτει τη δυνατότητα να εγκαθιδρυθεί ως επιστημονικά αποδεκτή. Υπό αυτή την έννοια όλες οι σύγχρονες επιστήμες υπήρξαν κάποτε πρωτοεπιστήμες, καθώς ξεκίνησαν ως υποθέσεις, γύρω από τις οποίες δημιουργήθηκε σταδιακά μέσω της παρατήρησης και της έρευνας το επιστημονικό τους κέλυφος.

Αντίθετα από την επιστήμη, η πρωτοεπιστήμη:

* πάσχει πιθανώς από έλλειψη γενικών θεωριών που ερμηνεύουν τις παρατηρήσεις
* λείπει το αναγκαίο σώμα μαρτυριών, βάσει των οποίων είναι δυνατόν να δοκιμαστούν οι θεωρίες
* είναι πιθανώς ασαφής ή μη μαθηματική

Παραδείγματα
------------

Για τους σκεπτικιστές πρωτοεπιστήμες χαρακτηρίζονται τομείς έρευνας όπως:

* Εξωβιολογία (η μελέτη της εξωγήινης βιολογίας)
* Μελλοντολογία
* Θεωρία υπερχορδών
* Γνωστική επιστήμη
* Εξελικτική ψυχολογία

Ανάλογα μάλιστα με τον ορισμό που δίνουν ορισμένοι στην λέξη *επιστήμη* πολλοί θεωρούν τις 'μαλακές' επιστήμες όπως η ανθρωπολογία, η ψυχολογία και τα οικονομικά ως πρωτοεπιστήμες.

Πρωτοεπιστήμη κατά ψευδοεπιστήμης
---------------------------------

Κατά την άποψη των σκεπτικιστών 'επιστημόνων' με δεδομένο το γεγονός ότι οι περισσότερες επιστήμες ξεκίνησαν ως πρωτοεπιστήμες, αρκετοί ψευδοεπιστήμονες περιγράφουν το έργο τους ως 'πρωτοεπιστημονικό', για να του προσδώσουν αέρα εγκυρότητας.

Είναι δύσκολη για τους σκεπτικιστές η διάκριση μεταξύ πρωτοεπιστήμης αλλά γενικώς αναγνωρίζουν την διαφορά στο γεγονός ότι η πρωτοεπιστήμη είναι πειραματική και υποθετική, εντέλει απόλυτα εξαρτώμενη από την επαλήθευση. 

*το λήμμα αντλεί υλικό από το αντίστοιχο λήμμα του SepticWiki*
Το **«είμαι εδώ»** είναι μία ανεξάρτητη Μη Κυβερνητική Οργάνωση που δημιουργήθηκε με βασικό στόχο τη δημιουργία και την υλοποίηση προγραμμάτων ανθρωπιστικής δράσης στην Ελλάδα και σε χώρες του αναπτυσσόμενου κόσμου.

Ξεκίνησε τα τέλη της δεκαετίας του 1990 ως Σωματείο Εθελοντικής Δράσης και το 2008 πήρε τη μορφή της μη κυβερνητικής οργάνωσης.

Βασική αρχή της Οργάνωσης είναι η προσφορά στο κοινωνικό σύνολο μέσα από την ενεργή συμμετοχή των πολιτών και τον εθελοντισμό.

Το έργο της Οργάνωσης δεν επιχορηγείται από κανέναν κρατικό φορέα, στηρίζεται αποκλειστικά στις συνδρομές των µελών του, στις δωρεές ιδιωτών και ιδιωτικών φορέων καθώς και την εθελοντική εργασία των µελών του.

Προσφέρει στήριξη σε ανθρώπους που την έχουν περισσότερο ανάγκη, µε πλήθος δράσεων στην Ελλάδα, ενώ έχει πραγματοποιήσει αποστολές ανθρωπιστικής βοήθειας και στο εξωτερικό.

Το «είμαι εδώ» λειτουργεί τον δικό του ξενώνα στην Αθήνα, στην περιοχή του Αγίου Νικολάου, όπου φιλοξενούνται μονογονεϊκές οικογένειες από όλο τον κόσμο. Στους φιλοξενούμενους προσφέρονται υποστηρικτική διδασκαλία ελληνικών, παρακολούθηση πολιτιστικών εκδηλώσεων. Πρωτίστως καλύπτει τροφή, ένδυση και οικιακό εξοπλισμό σε όλους τους φιλοξενούμενους.

Πηγές
-----

* "Το βράδυ βγαίνουν οι κρυφόπτωχοι"[*νεκρός σύνδεσμος*] εφ. Καθημερινή, 03/02/2013
* Προσφορά ρούχων σε άστεγους και μετανάστες

Εξωτερικοί σύνδεσμοι
--------------------

* Επίσημη Ιστοσελίδα **«είμαι εδώ»**: «www.eimaiedo.org».
Ο **Βαγράτ Γ΄**, γεωργιανά: ბაგრატ (απεβ. το 1028) από τον Οίκο των Βαγρατιδών-Ιβηρίας του κλάδου του Κλαρτζέτι ήταν Γεωργιανός βασιλικός πρίγκιπας.

Βιογραφία
---------

Ήταν γιος του Σουμπάτ Γ΄ πρίγκιπα του Κλαρτζέτι.

Ο πρίγκιπας Βαγράτ Γ΄ επαναστάτησε εναντίον του βασιλιά Βαγράτιος Γ΄ της Γεωργίας και αυτοανακηρύχθηκε βασιλιάς του Κλαρτζέτι. Κατέφυγε στην Κωνσταντινούπολη.

Το 1028 ο νέος βασιλιάς Βαγράτιος Δ΄ της Γεωργίας τον φυλάκισε και ο Βαγράτ Γ΄ απεβίωσε κατά τη διάρκεια της αιχμαλωσίας.

Βιβλιογραφικές αναφορές
-----------------------

1. ↑  Ανακτήθηκε στις 27  Νοεμβρίου 2018.
2. ↑  Cyrille Toumanoff, Les dynasties de la Caucasie chrétienne de l'Antiquité jusqu'au XIXe siècle : Tables généalogiques et chronologiques, Rome, 1990, p. 133.
Συντεταγμένες: 11°51′27″N 66°45′27″W﻿ / ﻿11.85750°N 66.75750°W﻿ / 11.85750; -66.75750

Δορυφορική εικόνα του αρχιπελάγους Λος Ρόκες
Το **Αρχιπέλαγος Λος Ρόκες** (ισπανικά: *Archipiélago Los Roques*) είναι ένα σύμπλεγμα νησιών στην Καραϊβική, το οποίο ανήκει στη Βενεζουέλα. Βρίσκεται 128 χιλιόμετρα βόρεια από την πόλη La Guaira και διοικητικά υπάγεται στις Ομοσπονδιακές Εξαρτήσεις της Βενεζουέλας. Απότελείται από 350 νησιά, νησίδες και κη και έχει έκταση 40,61 τ.χλμ. με μεγαλύτερο νησί του συμπλέγματος το Κάγιο Γκράντε με έκταση 15,10 τ.χλμ. Το μόνο κατοικημένο νησί είναι το Γκραν Ρόκε, με την ομώνυμη πόλη, με πληθυσμό περίπου 3.100 κατοίκων (2014). Λόγω της μεγάλης ποικιλίας των θαλάσσιων πτηνών και του πλούσιου υδάτινου οικοσυστήματος, η κυβέρνηση της Βενεζουέλας κήρυξε το αρχιπέλαγος Λος Ρόκες Εθνικό Πάρκο το 1972.

Παραπομπές
----------

1. ↑  Venezuela Tuya, «Gran Roque- Venezuela Tuya»
2. ↑  Instituto Nacional de Parques (INPAQUES). Archipiélago de Los Roques. «Archived copy». Αρχειοθετήθηκε από το πρωτότυπο στις 24 Απριλίου 2008. Ανακτήθηκε στις 27 Φεβρουαρίου 2013.

Εξωτερικοί σύνδεσμοι
--------------------

* Πολυμέσα σχετικά με το θέμα  Los Roques archipelago στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 234365480

 |

 |
Στα μαθηματικά **αρχικός υπερτέλειος αριθμός** (αγγλικά: *primitive abundant number*‎) είναι ένας υπερτέλειος αριθμός του οποίου οι κατάλληλοι διαιρέτες είναι όλοι ανεπαρκείς αριθμοί.

Για παράδειγμα, το 20 είναι ένας πρωτόγονος άφθονος αριθμός επειδή:

1. Το άθροισμα των κατάλληλων διαιρέτων του είναι 1 + 2 + 4 + 5 + 10 = 22, άρα το 20 είναι ένας άφθονος αριθμός.
2. Τα αθροίσματα των κατάλληλων διαιρετών του 1, 2, 4, 5 και 10 είναι 0, 1, 3, 1 και 8 αντίστοιχα, οπότε καθένας από αυτούς τους αριθμούς είναι ένας ελλιπής αριθμός.

Οι πρώτοι πρωτόγονοι άφθονοι αριθμοί είναι:

20, 70, 88, 104, 272, 304, 368, 464, 550, 572 ... (ακολουθία A071395 στην OEIS)
Ο μικρότερος περιττός πρωτόγονος άφθονος αριθμός είναι το 945.

Μια παραλλαγή είναι άφθονοι αριθμοί που δεν έχουν άφθονο κατάλληλο διαιρέτη (ακολουθία A091191 στην OEIS). Αρχίζει με:

12, 18, 20, 30, 42, 56, 66, 70, 78, 88, 102, 104, 114

Ιδιότητες
---------

Κάθε πολλαπλάσιο ενός πρωτόγονου άφθονου αριθμού είναι ένας άφθονος αριθμός.

Κάθε άφθονος αριθμός είναι ένα πολλαπλάσιο ενός πρωτόγονου άφθονου αριθμού ή ένα πολλαπλάσιο ενός τέλειου αριθμού.

Κάθε πρωτόγονος άφθονος αριθμός είναι είτε ένας πρωτόγονος ημιτέλειος αριθμός είτε ένας περίεργος αριθμός.

Υπάρχει ένας άπειρος αριθμός πρωτόγονων άφθονων αριθμών.

Ο αριθμός των πρωτόγονων άφθονων αριθμών μικρότερος ή ίσος με το ν είναι {\displaystyle \left({\frac {\nu }{\log ^{2}(\nu )}}\right)}

Βιβλιογραφικές αναφορές
-----------------------

1. ↑  Weisstein, Eric W. "Primitive Abundant Number" από το MathWorld.
2. ↑  Erdős adopts a wider definition that requires a primitive abundant number to be not deficient, but not necessarily abundant (Erdős, Surányi and Guiduli.
3. ↑  Paul Erdős, *Journal of the London Mathematical Society* 9 (1934) 278–282.
Το ***Αρχιπέλαγος Γκούλαγκ*** είναι ο τίτλος ενός τρίτομου χρονικού που έγραψε ο Ρώσος συγγραφέας και νομπελίστας Αλεξάντρ Σολζενίτσιν. Η ονομασία *αρχιπέλαγος* δόθηκε μεταφορικά ως μορφή συμπλέγματος νήσων για τον μεγάλο αριθμό στρατοπέδων συγκέντρωσης αντιφρονούντων που δημιούργησε και διατήρησε για περισσότερο από 70 χρόνια το ολοκληρωτικό κομμουνιστικό καθεστώς στη Σοβιετική Ένωση. Το όνομα Γκούλαγκ αποτελεί το αρκτικόλεξο της ρωσικής υπηρεσίας που επόπτευε του ρωσικού αυτού συστήματος φυλακών και στρατοπέδων εργασίας, την οποία υπηρεσία επόπτευε η K.G.B. (Κα-Γκε-Μπε). Γκ.Ού.λαγκ Γκλάβνογιε Ουπραβλένιγιε Λαγκερέι που σημαίνει: Γενική Διοίκηση Στρατοπέδων.

Το *Αρχιπέλαγος Γκούλαγκ* γράφτηκε στη δεκαετία 1958–1968 και άρχισε να δημοσιεύεται (το πρώτο μέρος του) το 1973 στο Παρίσι με τη μέθοδο *σαμιζντάτ* (= μυστική ιδιόχειρη συγγραφή και έκδοση [διανομή] ή αποστολή προς έκδοση στο εξωτερικό). Αμέσως με την κυκλοφορία του πρώτου τόμου, στις 2 Φεβρουαρίου του 1974, το σοβιετικό καθεστώς συνέλαβε τον Σολζενίτσιν με την κατηγορία της «εθνικής προδοσίας». Προ όμως της κατακραυγής του διεθνούς τύπου, την επόμενη μόλις ημέρα, απελάθηκε. Τελικά η αγγλική απόδοση του όλου έργου εκδόθηκε σε τρεις τόμους από το 1974 μέχρι το 1978.

Παραπομπές
----------

1. ↑  Σολζενίτσιν, Αλεξάντρ (2011). *Αρχιπέλαγος Γκουλάγκ*. πρόλογος. ISBN 9789606715884.

Πηγές
-----

* *Εγκυκλοπαίδεια Πάπυρος Λαρούς Μπριτάννικα*, τομ.54ος, σελ.332.

Εξωτερικοί σύνδεσμοι
--------------------

### Στα ρωσικά

* «Архипелаг ГУЛАГ» в формате txt. Размер - 1,11 МБ
* Текст книги в формате Microsoft Word (архив WinRAR): Часть 1 Αρχειοθετήθηκε 2010-09-19 στο Wayback Machine. Часть 2 Αρχειοθετήθηκε 2010-09-19 στο Wayback Machine. Часть 3 Αρχειοθετήθηκε 2010-09-19 στο Wayback Machine. Часть 4 Αρχειοθετήθηκε 2010-09-19 στο Wayback Machine. Часть 5 Αρχειοθετήθηκε 2007-12-14 στο Wayback Machine. Часть 6 Αρχειοθετήθηκε 2010-09-19 στο Wayback Machine. Часть 7 Αρχειοθετήθηκε 2010-09-19 στο Wayback Machine.. Общий размер всех архивов — 1,28 Мб.
* Советской пропаганде нечем ответить на «Архипелаг»
* Свободная аудио книга с портала www.predanie.ru

### Στα αγγλικά

* *The Gulag Archipelago* in original Russian, parts 1 and 2, parts 3 and 4, and parts 5, 6, and 7.
* Aleksandr Solzhenitsyn: "Saving the Nation Is the Utmost Priority for the State" *Moscow News* (2006-05-02)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 293372064
* GND: 4739174-1
* BNF: cb120051289 (data)

 |

 |
Η **Εξέγερση της Μείζονος Πολωνίας του 1846** (πολωνικά: powstanie wielkopolskie 1846 roku‎) ήταν προγραμματισμένη στρατιωτική εξέγερση των Πολωνών στα εδάφη της Μείζονος Πολωνίας κατά των πρωσικών δυνάμεων, που σχεδιάστηκε να αποτελέσει μέρος μιας γενικής πολωνικής εξέγερσης και στους τρεις διαμελισμούς της Πολωνίας, ενάντια στους Ρώσους, τους Αυστριακούς και τους Πρώσους.

Σχέδια
------

Τα σχέδια για την έναρξη μιας εξέγερσης σε όλα τα μέρη της διαμελισμένης Πολωνίας ταυτόχρονα στις 21 Φεβρουαρίου 1846 έγιναν από πολλές πολωνικές οργανώσεις. Στο πρωσικό Μεγάλο Δουκάτο του Πόζεν, ο Λούντβικ Μιεροσουάφσκι, ο οποίος είχε φτάσει πρόσφατα στο Πόζναν από τη γαλλική εξορία, έπρεπε να ηγηθεί των στρατιωτικών επιχειρήσεων. Ενώ η Εξέγερση της Κρακοβίας στον Αυστριακό Διαμελισμό ξεκίνησε αλλά απέτυχε, οι εξεγερμένοι στο Πόζναν προδώθηκαν από έναν συνωμότη και οι ηγέτες της οργάνωσης συνελήφθησαν από τις πρωσικές αρχές δύο εβδομάδες πριν υποτίθεται ότι θα ξεκινούσαν οι ενέργειες.

Δεν σημειώθηκαν σοβαρές εχθροπραξίες εκείνη τη χρονιά.

Επακόλουθα
----------

254 αντάρτες κατηγορήθηκαν για εσχάτη προδοσία στο Kammergericht (Ανώτατο Δικαστήριο) του Βερολίνου. Η δίκη ήταν η πρώτη μετά την επινόηση ενός νέου ποινικού νόμου στην Πρωσία. Η ακρόαση ήταν πλέον δημόσια προσβάσιμη και προκάλεσε μεγάλο ενδιαφέρον μεταξύ του πληθυσμού του Βερολίνου και της Πρωσίας σε συμπάθεια προς τους κατηγορούμενους. Η δίκη έληξε στις 2 Δεκεμβρίου 1847, όταν 134 από τους κατηγορούμενους αθωώθηκαν και επέστρεψαν στο Μεγάλο Δουκάτο του Πόζεν. 8 κατηγορούμενοι, συμπεριλαμβανομένου του Μιεροσουάφσκι, ο οποίος είχε γράψει το βιβλίο του *Débat en la révolution et la contrerévolution en Pologne* («Συζήτηση για την επανάσταση και την αντεπανάσταση στην Πολωνία») καθ΄ όλη τη διάρκεια της κράτησής του, καταδικάστηκαν σε θάνατο και οι υπόλοιποι σε φυλάκιση στη φυλακή Βερολίνου-Μοαμπίτ. Οι θανατικές ποινές δεν εκτελέστηκαν και όλοι οι κατάδικοι έλαβαν αμνηστία από τον Βασιλιά Φρειδερίκο Γουλιέλμο Δ΄ της Πρωσίας κατόπιν αιτήματος του επαναστατικού πληθυσμού του Βερολίνου την Άνοιξη των Εθνών τον Μάρτιο του 1848. Εντάχθηκαν αμέσως στην Εξέγερση της Μείζονος Πολωνίας του 1848.

Παραπομπές
----------

1. 1 2  Norman Davies, "God's playground"
2. ↑  Alvis, Robert E. Syracuse University Press, 2005, επιμ. *Religion and the Rise of Nationalism - A Profile of an East European City*. σελ. 54.
3. 1 2  Saar/Roth/Hattenhauer "Recht als Erbe und Aufgabe: Heinz Holzhauer zum 21. April 2005"
4. ↑  Μακόφσκι, Κσίστοφ. Munich 1996, επιμ. *Das Großherzogtum Posen im Revolutionsjahr 1848/49* (στα Γερμανικά). σελίδες 149–172.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85104080

 |

 |
Η **εξέγερση της Τύρου** ήταν μια εξέγερση ενάντια στο Χαλιφάτο των Φατιμιδών από τον λαό της Τύρου στο σύγχρονο Λίβανο. Λόγω της εκτεταμένης εμπλοκής των Βυζαντινών μπορεί να ενταχθεί στο ευρύτερο πλαίσιο των Αραβοβυζαντινών Πολέμων. Ξεκίνησε το 996, όταν ο λαός της πόλης, υπό την ηγεσία ενός ναύτη με το όνομα Αλλάκα, εξεγέρθηκε ενάντια στο καθεστώς. Ο χαλίφης Αλ-Χακίμ μπι-Αμρ Αλλάχ έστειλε στρατεύματα και στόλο για να ανακαταλάβει την πόλη υπό τις διαταγές του Αμπού Αμπντουλλάχ αλ-Χουσάιν ιμπν Νασρ Αλ-Ντάουλα και του απελευθερωμένου σκλάβου Γιακούτ. Χρησιμοποιώντας ως ορμητήρια την Τρίπολη και τη Σιδώνα, οι δυνάμεις των Φατιμιδών απέκλεισαν τη Τύρο από στεριά και θάλασσα για δύο χρόνια, ενώ στην διάρκεια αυτής της περιόδου ο στόλος του Χαλιφάτου απώθησε μια βυζαντινή επιλαρχία που σκόπευε να ενισχύσει τους επαναστάτες με βαριές απώλειες. Στο τέλος, η Τύρος έπεσε τον Μάιο του 998 και λεηλατήθηκε, ενώ οι υπερασπιστές της είτε σφαγιάστηκαν, είτε αιχμαλωτίστηκαν και μεταφέρθηκαν στην Αίγυπτο, όπου ο Αλλάκα γδάρθηκε ζωντανός και σταυρώθηκε, ενώ πολλοί από τους ακολούθους του καθώς και 200 Βυζαντινοί αιχμάλωτοι εκτελέστηκαν.

Βιβλιογραφία
------------

* Canard, Marius (1961). «Les sources arabes de l'histoire byzantine aux confins des Xe et XIe siècles». *Revue des études byzantines* **19**: 284–314 (297–298). doi:10.3406/rebyz.1961.1264. .
* Gil, Moshe (1997). *A History of Palestine, 634–1099*. Cambridge: Cambridge University Press. σελίδες 369–370. ISBN 0-521-59984-9.
* Schlumberger, Gustave (1900). *L'Épopée byzantine à la fin du Xe siècle. Seconde partie, Basile II le tueur de Bulgares* (στα Γαλλικά). Paris: Hachette et Cie. σελίδες 107–108.
Η **Ελληνική επανάσταση του 1457** ήταν η πρώτη κατά χρονική σειρά απόπειρα των Ελλήνων να αποτινάξουν τον τουρκικό ζυγό.

Εξέλιξη των γεγονότων
---------------------

Όταν το 1460 ο Μωάμεθ κατέλυε την Πελοπόννησο, ο Γραίτζας Παλαιολόγος πολέμησε με την ελληνική εθνική σημαία. Ο φρούραρχος της Μονεμβασίας Μανουήλ, ή κατά άλλους Νικόλαος Παλαιολόγος απέκρουσε τον Μωάμεθ και διέσωσε το φρούριό του. Ο Σγουρομαλαίος Παλαιολόγος αμύνθηκε στην Καρύταινα μέχρι που παραδόθηκε. Σε μια άλλη μάχη αγωνίστηκε ο Πέτρος Βούας αντικρούοντας κάποιο σώμα των Οθωμανών. Ο άρχοντας των Καλαβρύτων Δόξας αγωνίστηκε μέχρι που συνελήφθη και βρήκε οικτρότατο τέλος, αφού λεπίσθηκε ζωντανός. Τελικά ο Δημήτριος Παλαιολόγος συνθηκολόγησε και ο Θωμάς Παλαιολόγος κατέφυγε στην Ιταλία. Ο Μιχαήλ Ράλλης πήγε στη Μάνη και ανέλαβε την διοίκησή της υπό την ενετική κυριαρχία, πολεμώντας το 1463-64. 

Σημαντικοί άνδρες αναγκάστηκαν να εκπατριστούν. Οι αδελφοί Γεώργιος, Ιωάννης και Νικόλαος Δαιμονογιάννηδες, οι αδελφοί Δημήτριος και Νικόλαος Μποχάληδες, ο Νικόλαος και ο Μιχαήλ Παγωμένοι, ο Πέτρος Βούας, ο πρωτοβεστιάριος Ισαάκ, ο Δημήτριος Μουσάλης, οι Κλαδάδες, οι Μέξες, και πολλοί άλλοι.

Δείτε επίσης
------------

* Κατάλογος ελληνικών εξεγέρσεων στην Οθωμανική Αυτοκρατορία

Πηγές
-----

* Κωνσταντίνος Παπαρρηγόπουλος (1815-1891) (1932). *Ιστορία του ελληνικού έθνους : από των αρχαιοτάτων χρόνων μέχρι του 1930, Τόμος Ε', Μέρος Β'*. Αθήναι: Ελευθερουδάκης. σελίδες 27-30. Ανακτήθηκε στις 9 Ιουνίου 2012.
Ο **SPIM** είναι ένα λογισμικό προσομοίωσης που εκτελεί προγράμματα συμβολικής γλώσσας γραμμένα για επεξεργαστές που υλοποιούν την αρχιτεκτονική MIPS-32, και συγκεκριμένα την έκδοση (release) 1 αυτής της αρχιτεκτονικής με μία σταθερή απεικόνιση μνήμης, χωρίς κρυφές μνήμες, και μόνο τους συνεπεξεργαστές 0 και 1. Το όνομα του SPIM είναι απλώς το MIPS γραμμένο ανάποδα. Ο SPIM μπορεί να διαβάσει και να εκτελέσει αμέσως αρχεία συμβολικής γλώσσας. Ο SPIM είναι ένα αυτόνομο σύστημα για την εκτέλεση προγραμμάτων του MIPS. Περιέχει έναν αποσφαλματωτή και παρέχει μερικές υπηρεσίες παρόμοιες με αυτές ενός λειτουργικού συστήματος. Ο SPIM είναι πολύ πιο αργός από έναν πραγματικό υπολογιστή. Όμως το πραγματικό υλικό δεν μπορεί να συναγωνιστεί το χαμηλό του κόστος και την ευρεία διαθεσιμότητα του.

Μία προφανής ερώτηση είναι «Γιατί να χρησιμοποιήσουμε έναν προσομοιωτή όταν οι περισσότεροι χρήστες διαθέτουν PC με επεξεργαστές που λειτουργούν σημαντικά ταχύτερα από τον SPIM;» Ένας λόγος είναι ότι οι επεξεργαστές των PC είναι Intel 80x86, των οποίων η αρχιτεκτονική διαθέτει πολύ λιγότερη κανονικότητα και είναι πολύ πιο σύνθετη ώστε να γίνει κατανοητή και να προγραμματιστεί, από ότι αυτή των επεξεργαστών MIPS. Η αρχιτεκτονική του MIPS ίσως είναι η επιτομή μιας απλής καθαρής μηχανής RISC.

Εκτός από αυτό, οι προσομοιωτές ίσως παρέχουν ένα καλύτερο περιβάλλον για προγραμματισμό συμβολικής γλώσσας από μία πραγματική μηχανή, επειδή μπορούν να ανακαλύψουν περισσότερα σφάλματα και να παρέχουν καλύτερη διασύνδεση από έναν πραγματικό υπολογιστή.
Τέλος, οι προσομοιωτές είναι ένα χρήσιμο εργαλείο για την μελέτη υπολογιστών και προγραμμάτων που εκτελούνται σε αυτούς. Επειδή υλοποιούνται σε λογισμικό και όχι σε πυρίτιο, μπορούμε να τους εξετάσουμε και να τους τροποποιήσουμε εύκολα με σκοπό την προσθήκη νέων εντολών, την κατασκευή νέων συστημάτων όπως οι πολυεπεξεργαστές, ή απλώς τη συλλογή δεδομένων.

Βιβλιογραφία
------------

1. ΟΡΓΑΝΩΣΗ ΚΑΙ ΣΧΕΔΙΑΣΗ ΥΠΟΛΟΓΙΣΤΩΝ: Η ΔΙΑΣΥΝΔΕΣΗ ΥΛΙΚΟΥ ΚΑΙ ΛΟΓΙΣΜΙΚΟΥ, DAVID A. PATTERSON, JOHN L. HENNESSY.
2. Οργάνωση και Αρχιτεκτονική Υπολογιστών, Stallings William.
Ένας **πρωτογενής μεταβολίτης** είναι ένα είδος μεταβολίτη που εμπλέκεται άμεσα στη φυσιολογική ανάπτυξη, εξέλιξη και αναπαραγωγή. Εκτελεί συνήθως μια φυσιολογική λειτουργία στον οργανισμό (δηλαδή μια εγγενή λειτουργία). Ένας πρωτογενής μεταβολίτης τυπικά υπάρχει σε πολλούς οργανισμούς ή κύτταρα. Αναφέρεται επίσης ως κεντρικός μεταβολίτης, ο οποίος έχει ακόμη πιο περιορισμένη σημασία (υπάρχει σε οποιοδήποτε αυτόνομα αναπτυσσόμενο κύτταρο ή οργανισμό). Μερικά κοινά παραδείγματα πρωτογενών μεταβολιτών περιλαμβάνουν: γαλακτικό οξύ και ορισμένα αμινοξέα. Σημειώστε ότι οι πρωτογενείς μεταβολίτες δεν παρουσιάζουν φαρμακολογικές δράσεις ή επιπτώσεις.

Αντίθετα, ένας δευτερογενής μεταβολίτης δεν εμπλέκεται άμεσα σε αυτές τις διαδικασίες, αλλά έχει συνήθως μια σημαντική οικολογική λειτουργία (δηλ. Μια σχεσιακή λειτουργία). Ένας δευτεροταγής μεταβολίτης τυπικά υπάρχει σε ένα ταξινομικά περιορισμένο σύνολο οργανισμών ή κυττάρων (φυτά, μύκητες, βακτήρια κ.λπ.). Μερικά κοινά παραδείγματα δευτερογενών μεταβολιτών περιλαμβάνουν: αλκαλοειδή της ερυσίβης (ergot alkaloids), αντιβιοτικά, ναφθαλίνια, νουκλεοσίδια, φαιναζίνες, κινολίνες, τερπενοειδή, πεπτίδια και αυξητικούς παράγοντες.

Οι ρυθμιστές ανάπτυξης των φυτών μπορούν να ταξινομηθούν και ως πρωτογενείς και δευτερογενείς μεταβολίτες λόγω του ρόλου τους στην ανάπτυξη και την εξέλιξη των φυτών. Μερικά από αυτά είναι ενδιάμεσα μεταξύ πρωτογενούς και δευτερογενούς μεταβολισμού.

Παραπομπές
----------

1. ↑  «Plant Physiology|Digital Textbook Library». *www.tankonyvtar.hu* (στα Αγγλικά). Ανακτήθηκε στις 16 Μαρτίου 2016.
2. ↑  Prins, Cláudia L.; Vieira, Ivo J. C.; Freitas, Silvério P. (2010). «Growth regulators and essential oil production». *Brazilian Journal of Plant Physiology* **22** (2): 91–102. doi:10.1590/S1677-04202010000200003. ISSN 1677-0420.
3. ↑  Buchanan, Bob B.· Gruissem, Wilhelm· Jones, Russell L. (2 Ιουλίου 2015). *Biochemistry and Molecular Biology of Plants* (στα Αγγλικά). John Wiley & Sons. ISBN 9781118502198.
4. ↑  *Herbivores: Their Interactions with Secondary Plant Metabolites: Ecological and Evolutionary Processes* (στα Αγγλικά). Academic Press. 2 Δεκεμβρίου 2012. ISBN 9780080925455.
5. ↑  Seigler, David S. (6 Δεκεμβρίου 2012). *Plant Secondary Metabolism* (στα Αγγλικά). Springer Science & Business Media. ISBN 9781461549130.
Η σημαντικότερες περιοχές της περιόδου.
Η **Προ-κεραμική Νεολιθική Β** είναι ένας νεολιθικός πολιτισμός που αναπτύχθηκε στην άνω Μεσοποταμία. Ανακαλύφθηκε από την Kathleen Kenyon με σημαντικότερες ανακαλύψεις στη Ιεριχώ στην Δυτική Όχθη.

Επισκόπηση
----------

Οι πολιτισμικές τάσεις αυτής της περιόδου διαφέρουν από εκείνες της προηγούμενης εποχής της Προ-κεραμικής Νεολιθικής Α, καθώς οι άνθρωποι που ζούσαν κατά τη διάρκεια αυτής της περιόδου άρχισαν να εξαρτώνται περισσότερο από τα κατοικίδια ζώα για να συμπληρώσουν την προηγούμενη μεικτή αγροτική και κυνηγετική δίαιτα. Επιπλέον, το κιτ εργαλειομηχανών της περιόδου είναι καινούργιο και αρκετά διαφορετικό από αυτό της προηγούμενης περιόδου. Ένα από τα κυριότερα στοιχεία του είναι τα φορία. Αυτή είναι η πρώτη περίοδος στην οποία αρχιτεκτονικά στυλ της Μέσης Ανατολήσ έγιναν κυρίως ευθύγραμμα, οι προηγούμενες τυπικές κατοικίες ήταν κυκλικές, ελλειπτικές και περιστασιακά οκταγωνικές. Η πυροτεχνολογία αναπτύχθηκε σε μεγάλο βαθμό σε αυτή την περίοδο. Κατά τη διάρκεια αυτής της περιόδου, ένα από τα κύρια χαρακτηριστικά των σπιτιών αποδεικνύεται από ένα παχύ στρώμα από λευκό πηλό και γύψινο δάπεδο εξαιρετικά γυαλισμένο και από ασβέστη που παράγεται από ασβεστόλιθο. Πιστεύεται ότι η χρήση του πήλινου γύψου για επενδύσεις δαπέδων και τοίχων κατά τη διάρκεια της ΠΚΝΒ' που οδήγησε στην ανακάλυψη κεραμικής. Τα πρώτα κεραμικά σκεύη, ήταν κατασκευασμένα από ασβέστη και γκρίζα τέφρα, που χτίστηκαν γύρω από τα καλάθια πριν από την πυροδότηση, για αρκετούς αιώνες γύρω στο 7000 π.Χ. σε τοποθεσίες όπως το Τελλ Νέμπα Φάουρ στη κοιλάδα Μπεκάα. Η περίοδος χρονολογείται στο 7000-6000 π.Χ.
***Είμαστε όλοι δολοφόνοι*** (Γαλλικά: *Nous sommes tous des assassins*) είναι γαλλο-ιταλική ταινία του 1952 που γράφτηκε και σκηνοθετήθηκε από τον Αντρέ Καγιάτ, πρώην δικηγόρο.  Αφηγείται την ιστορία του Ρενέ, ενός νεαρού άνδρα από τις φτωχογειτονιές, που εκπαιδεύτηκε από τη Γαλλική Αντίσταση κατά τον Β΄ Παγκόσμιο Πόλεμο στον αγώνα κατά των Γερμανών. Συνεχίζει να σκοτώνει πολύ μετά το τέλος του πολέμου, καθώς αυτό είναι το μόνο που ξέρει να κάνει.

Η ταινία συμμετείχε στο Φεστιβάλ Κινηματογράφου των Καννών το 1952 και κέρδισε το Ειδικό Βραβείο Κριτικής Επιτροπής.

Πλοκή
-----

Κατά τη διάρκεια του Β' Παγκοσμίου Πολέμου, ο Ρενέ Λε Γκουέν (Μαρσέλ Μουλουντζί), ένας μικροαπατεώνας, στρατολογήθηκε στη Γαλλική Αντίσταση και εκπαιδεύτηκε ως επαγγελματίας δολοφόνος κατά των Γερμανών κατακτητών. Αλλά όταν τελειώνει ο πόλεμος, συνεχίζει να εφαρμόζει ό, τι έχει διδαχθεί με αποτέλεσμα να συλληφθεί και να καταδικαστεί σε θάνατο. Περιμένοντας στο κελί του την ακριβή ημερομηνία εκτέλεσης, εξακολουθεί να ελπίζει ότι ο Πρόεδρος, κατόπιν ενεργειών του δικηγόρου του (Κλωντ Λαιντύ), θα του δώσει χάρη. Ο δικηγόρος του προσπαθεί να αποδείξει ότι οι δολοφονίες του πελάτη του βασίζονται σε ένα σοβαρό κενό, ένα κοινωνικό πρόβλημα. Και καθώς ο δικηγόρος προσπαθεί να πάρει τη χάρη, ο Λε Γκουέν συνδέεται με άλλους καταδικασμένους: τον Τζίνο, έναν Κορσικανό που είχε εμπλακεί σε μια υπόθεση βεντέτας, τον Ντυτουά, που αρνείται την ενοχή του και τον Μπωσέ, δολοφόνο της μικρής κόρης του.

Ο Αντρέ Καγιάτ μέσα από τις ταινίες του προσπάθησε να καταδείξει τις ανισότητες και την αδικία του γαλλικού δικαστικού συστήματος. Η ταινία παρουσιάζεται ως κατηγορητήριο κατά της θανατικής ποινής.

Παραπομπές
----------

1. 1 2 3  (Τσεχικά) *Česko-Slovenská filmová databáze*. 2001.
2. ↑ . «imdb.com/title/Nous sommes tous des assassins (1952)».
3. ↑ . «festival-cannes.com/en/films/nous-sommes-tous-des-assassins».
4. ↑ . «allocine.fr/film/fichefilm\_gen\_cfilm/Nous sommes tous des assassins».
5. ↑ . «telerama.fr/cinema/films/nous-sommes-tous-des-assassins».
6. ↑ . «senscritique.com/film/Nous\_sommes\_tous\_des\_assassins».
Ο Σοπέν, το 1829, όταν κι έγραψε την Πολωνέζα, Op. 3.
H **Εισαγωγή και Πολωνέζα μπριλάντε** σε Ντο μείζονα, Op. 3 είναι μία σύνθεση του Φρεντερίκ Σοπέν για τσέλο και πιάνο. Υπήρξε ένα από τα πρώτα δημοσιευμένα έργα του Σοπέν. Η πολωνέζα αυτή, γράφτηκε μεταξύ 20 και 28 Οκτωβρίου του 1829, σε μία επίσκεψη που είχε κάνει ο συνθέτης, στο Αντονίν, στον Αντόνι Ράτζιβιλ. 

Σε ένα γράμμα του Σοπέν, στον φίλο του Τύτους Βοϊτσιετσόβσκι, του εκμυστηρεύτηκε ότι το έργο γράφτηκε, για την πριγκίπισσα Γουάντα, κόρη του πρίγκιπα Αντόνι, για μελέτη. Η Εισαγωγή γράφτηκε τον Απρίλιο του 1830. Το 1831, δημοσιεύθηκε και αφιερώθηκε στον Γιόζεφ Μερκ, ο οποίος ήταν βιολιοντσελίστας. Μάλιστα δε, σε έναν γράμμα του ο Σοπέν είχε γράψει μεταξύ άλλων, ότι ο Μερκ, ήταν ο μόνος βιολιοντσελίστας, που πραγματικά σέβεται.

Παραπομπές
----------

### Σημειώσεις

1. ↑  Nicholas 2010, σελ. 4
2. ↑  Johnson 1908, σελ. 64

### Βιβλιογραφία

* Johnson, G. C. Ashton (1908). *A Handbook to Chopin's Works*. London: William Reeves.
* Nicholas, Jeremy (2010). *Chopin: Chamber Music* (PDF) (CD). Hyperion Records. CDH55384. Αρχειοθετήθηκε από το πρωτότυπο (PDF) στις 30 Σεπτεμβρίου 2019. Ανακτήθηκε στις 26 Ιανουαρίου 2019.
* Rezaei, Ramin (2010). *Frederic Chopin's Chamber Music and Polish Songs* (PDF) (B.Mus). Lahti University of Applied Sciences. Αρχειοθετήθηκε από το πρωτότυπο (PDF) στις 4 Μαρτίου 2016. Ανακτήθηκε στις 11 Ιουλίου 2016.

Εξωτερικοί σύνδεσμοι
--------------------

* Introduction and Polonaise brillante στο IMSLP.org

  

  


|  |  |  |  |
| --- | --- | --- | --- |
| 

| π • σ • ε
Πολωνέζες του Φρεντερίκ Σοπέν |
| --- |
|  |
| 
* Εισαγωγή και Πολωνέζα μπριλάντε σε Ντο μείζονα, Op. 3
* Andante spianato και Μεγάλη Πολωνέζα μπριλάντε σε Μι ύφεση μείζονα, Op. 22
* 2 Πολωνέζες, Op. 26
* 2 Πολωνέζες, Op. 40 (*Στρατιωτική*)
* Πολωνέζα, Op. 44 (*Τραγική*)
* Πολωνέζα, Op. 53 (*Ηρωική*)
* Πολωνέζα-Φαντασία, Op. 61
* 3 Πολωνέζες, Op. posth. 71
* Πολωνέζες χωρίς αρίθμηση opus
 |

 |
Ο **Ασσέρ Μαλλάχ** (1881 - 1969) ήταν Έλληνας Εβραίος πολιτικός και έμπορος.

Ήταν αδερφός του πάππου του Προέδρου της Γαλλικής Δημοκρατίας, Νικολά Σαρκοζί..

Βιογραφικά στοιχεία
-------------------

Γεννήθηκε στη Θεσσαλονίκη και ήταν γιος του Ιακώβ Μαλλάχ και της Εστρέας Σαλέμ. Η οικογένεια Μαλλάχ υπήρξε σημαντική οικογένεια της Θεσσαλονίκης, τα μέλη της οποίας διακρίθηκαν στην πολιτική, τις επιστήμες και τις επιχειρήσεις. Φοίτησε στο Λύκειο Γαλατασαράι και εν συνεχεία σπούδασε νομικά στην Κωνσταντινούπολη. 

Συμμετείχε στην προσπάθεια που έγινε ενώπιον της Υψηλής Πύλης για την ίδρυση ενός πανεπιστημίου το 1912, υπό την ονομασία Χάιφα (σημερινό Ινστιτούτο Τεχνολογίας Ισραήλ).

Υπήρξε υπέρμαχος της σιωνιστικής ιδέας ενώ συμμετείχε στην ίδρυση του σιωνιστικού συλλόγου «Θεόδωρος Έρτσελ», του οποίου διετέλεσε πρόεδρος. Για την δράση του υπέστη διώξεις από τις οθωμανικές αρχές. Μετά την κατάρρευση της Οθωμανικής Αυτοκρατορίας εξελέγη πρόεδρος της Σιωνιστικής Ομοσπονδίας, καθώς και πρόεδρος του 8ου Πανελληνίου Συνεδρίου της (1931).

Υπήρξε προσωπικός φίλος με τον Ελευθέριο Βενιζέλο και ένθερμος υποστηρικτής της πολιτικής του. Στις ελληνικές εκλογές του 1920 έθεσε υποψηφιότητα με το Κόμμα Φιλελευθέρων χωρίς όμως επιτυχία. Στις γερουσιαστικές εκλογές του 1929 εξελέγη γερουσιαστής, θέση στην οποία παρέμεινε μέχρι το 1932. Το 1934 εγκαταστάθηκε στην Παλαιστίνη με την ιδιότητα του διπλωματικού απεσταλμένου της ελληνικής κυβέρνησης.

Απεβίωσε στο Παρίσι. Ήταν παντρεμένος με την Εύα Νταζνόφσκι (1895-1972), με την οποία απόκτησε τρία παιδιά.

Πηγές
-----

1. 1 2  Liliane Delwasse (2012). *Dr Fillon et Mr Sarkozy*. Archipel. ISBN 2809806322.
2. ↑  Η συγκλονιστική ιστορία της ελληνικής ρίζας της Θεσσαλονίκης του Γάλλου προέδρου Nicolas Sarkozy, από την εφημερίδα Η Καθημερινή
3. ↑  «La France perd du terrain en Turquie». JDD. 20 Φεβρουαρίου 2011. Ανακτήθηκε στις 24 Απριλίου 2017.
4. 1 2 3  Περιοδικό Χρονικά Αρχειοθετήθηκε 2016-03-03 στο Wayback Machine. έκδοση του Κ.Ι.Σ. Μάρτιος - Απρίλιος 2008, τόμος Μ, αρ. 224, σελ. 13
5. ↑  «Μητρώο Γερουσιαστών και Βουλευτών» (PDF). *hellenicparliament*. Ελληνικό κοινοβούλιο.
Tο **Βαλκανικό Κύπελλο Εθνών Ποδοσφαίρου του 1931** διεξήχθη στη Σόφια από τις 27 Σεπτεμβρίου έως τις 4 Οκτωβρίου 1931 και θεωρείται ανεπίσημο. Μετείχαν τρεις χώρες και νικήτρια αναδείχθηκε η γηπεδούχος **εθνική Βουλγαρίας**.

Η διοργάνωση
------------

Η συγκεκριμένη δεν περιλαμβάνεται στην αρίθμηση των Βαλκανικών Κυπέλλων, δεδομένου ότι πραγματοποιήθηκε πριν ολοκληρωθεί το αντίστοιχο πρώτο, ενώ επιπρόσθετα μετείχαν τα μισά μόνο από τα 6 (τότε) κράτη των Βαλκανίων. Παρά τον ανεπίσημο χαρακτήρα της, πάντως, από αυτήν άρχισε το σύστημα διεξαγωγής όλων των συναντήσεων υπό τη μορφή τουρνουά σε μία πρωτεύουσα, το οποίο στη συνέχεια καθιερώθηκε για να ισχύσει σε όλες τις επόμενες προπολεμικές διοργανώσεις και την πρώτη μεταπολεμική.

Τη Βουλγαρία και τη Γιουγκοσλαβία πλαισίωσε η Τουρκία για μοναδική φορά έως και το κύπελλο 1973-76. Δεν μετείχαν οι Ρουμανία και Ελλάδα που είχαν αντίστοιχα 1 και 2 υπολειπόμενα παιχνίδια για τη διοργάνωση του 1929-31, καθώς και η μονίμως απούσα προπολεμικά Αλβανία.

Σύμφωνα με το νέο σύστημα, οι ομάδες αναμετρήθηκαν σε μονούς αγώνες με βαθμολογία 2-1-0, οπότε το τουρνουά ολοκληρώθηκε σε τρεις συναντήσεις και 8 μόλις ημέρες (Κυριακή-Παρασκευή-Κυριακή). Η λιτή αυτή μορφή κρίθηκε επιτυχημένη και στο εξής το Κύπελλο καθιερώθηκε να διεξάγεται εκ περιτροπής στις διάφορες βαλκανικές πρωτεύουσες, με ευθύνη της εθνικής ομοσπονδίας ποδοσφαίρου της εκάστοτε χώρας.

Οι δύο αναμετρήσεις της Βουλγαρίας δόθηκαν στο Στάντιον Γιουνάκ (στάδιο των πρωταθλητών), ενώ εκείνη μεταξύ των φιλοξενούμενων στο μικρότερης χωρητικότητας Ιγκρίσχε Λέφσκι (έδρα του ομώνυμου συλλόγου), όλες με διαιτητή το Μιχάλι Ίβαντσιτς από την Ουγγαρία.

Η βαθμολογία
------------

| Εθνική ομάδα | Αγώνες | Νίκες | Ισοπ. | Ήττες | Τέρματα | Βαθμοί |
| --- | --- | --- | --- | --- | --- | --- |
|  Βουλγαρία | 2 | 2 | 0 | 0 | 8–3 | 4 |
|  Τουρκία | 2 | 1 | 0 | 1 | 3–5 | 2 |
|  Γιουγκοσλαβία | 2 | 0 | 0 | 2 | 2–5 | 0 |

*Βαθμολογικό σύστημα: 2–1–0*

Τα αποτελέσματα
---------------

|  |  |  |
| --- | --- | --- |
| 027 Σεπτεμβρίου 1931 | 0Βουλγαρία - Τουρκία | 5-1 |
| 002 Οκτωβρίου 1931 | 0Τουρκία - Γιουγκοσλαβία | 2-0 |
| **004 Οκτωβρίου 1931** | 0**Βουλγαρία - Γιουγκοσλαβία** | **3-2** |

Κατά τον τελευταίο και κρίσιμο αγώνα οι Γιουγκοσλάβοι, οι οποίοι χρειάζονταν διαφορά τριών τερμάτων για να καταλάβουν την πρώτη θέση της διοργάνωσης, προηγήθηκαν 2-0 στο 20', αλλά οι γηπεδούχοι ισοφάρισαν μέσα σε ένα 6λεπτο στις αρχές της επανάληψης και πήραν τη νίκη προς το τέλος, επιτυγχάνοντας το απόλυτο "2 στα 2". Ο Πάντσεφ της Βουλγαρίας αναδείχθηκε αρχισκόρερ με 3 τέρματα σε 2 παιχνίδια.

Οι σκόρερς
----------

| Ποδοσφαιριστής | Τέρματα |
| --- | --- |
|  Άσεν Πάντσεφ |  3  |
|  Μιχαήλ Λόζανοφ |  2  |

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

Πηγές
-----

* RSSSF
* *Balkan Cup 1931*, βάση δεδομένων εθνικών ομάδων Ευρώπης eu-football.info

|  |  |  |  |  |
| --- | --- | --- | --- | --- |
| 

| π • σ • ε
Βαλκανικό Κύπελλο Εθνών Ποδοσφαίρου |
| --- |
|  |
|  | 
* 1929-31
* 1931
* 1932
* 1933
* 1934-35
* 1935
* 1936
* 1946
* 1947
* 1948
* 1973-76
* 1977-80
 |

 |
Ο **Έντουαρντ Βίνσεντ Σάλιβαν** (αγγλικά: Edward Vincent Sullivan‎, 28 Σεπτεμβρίου 1901 – 13 Οκτωβρίου 1974) ήταν Αμερικανική τηλεοπτική προσωπικότητα, ιμπρεσάριος, αθλητικός και ψυχαγωγικός ρεπόρτερ και αρθρογράφος για τη *New York Daily News* και το Chicago Tribune New York News Syndicate. Ήταν ο δημιουργός και οικοδεσπότης του τηλεοπτικού προγράμματος βαριετέ *The Toast of the Town*, το οποίο το 1955 μετονομάστηκε σε *The Ed Sullivan Show*. Μεταδιδόμενο από το 1948 έως το 1971, σημείωσε ρεκόρ ως το μακροβιότερο βαριετέ σόου στην ιστορία των τηλεοπτικών μεταδόσεων των ΗΠΑ. «Ήταν, σχεδόν με κάθε μέτρο, η τελευταία μεγάλη τηλεοπτική εκπομπή», είπε ο τηλεοπτικός κριτικός Ντέιβιντ Χίνκλεϊ. «Είναι μια από τις πιο όμορφες, αγαπημένες αναμνήσεις μας από την ποπ κουλτούρα». 

Ο Σάλιβαν ήταν ραδιοτηλεοπτικός πρωτοπόρος κατά τα πρώτα χρόνια της αμερικανικής τηλεόρασης. Όπως έγραψε ο κριτικός David Bianculli, «Πριν από το MTV, ο Σάλιβαν παρουσίαζε ροκ συγκροτήματα. Πριν από το Bravo, παρουσίασε τζαζ και κλασική μουσική και θέατρο. Πριν από το Comedy Channel, ακόμη και πριν από το *The Tonight Show*, ο Σάλιβαν ανακάλυψε, έχρισε και δημοσιοποίησε νέους κωμικούς. Πριν υπήρχαν 500 κανάλια, πριν υπάρξουν καλωδιακά, ο Εντ Σάλιβαν ήταν εκεί που ήταν η επιλογή. Από την αρχή, ήταν πράγματι "the Toast of the Town (ο αγαπημένος όλων)".» Το 1996, ο Σάλιβαν ήταν στην 50η θέση στο «50 Μεγαλύτεροι Τηλεοπτικοί Αστέρες όλων των Εποχών» του *TV Guide*.

Παραπομπές
----------

1. 1 2  «Encyclopædia Britannica» (Αγγλικά) biography/Ed-Sullivan. Ανακτήθηκε στις 9  Οκτωβρίου 2017.
2. 1 2  (Αγγλικά) *SNAC*. w6hq41d1. Ανακτήθηκε στις 9  Οκτωβρίου 2017.
3. 1 2  (Αγγλικά) *Find A Grave*. 1001. Ανακτήθηκε στις 9  Οκτωβρίου 2017.
4. ↑  Maguire 2006, σελ. 222.
5. ↑  «Ed Sullivan Biography». www.edsullivan.com. Ανακτήθηκε στις 10 Φεβρουαρίου 2014.
6. 1 2  Nachman 2009.
7. ↑  «50 Greatest TV Stars Of All Time». *TV Guide* (December 14–20). 1996.

Εξωτερικοί σύνδεσμοι
--------------------

* Πολυμέσα σχετικά με το θέμα  Ed Sullivan στο Wikimedia Commons
* Ο επίσημος ιστότοπος *Ed Sullivan Show*
* Ed Sullivan Papers στο Wisconsin Center for Film and Theatre Research .
* Ντοκιμαντέρ Ed Sullivan
* Εντ Σάλιβαν στην IMDb
* 1001 Εντ Σάλιβαν στο *Find a Grave* (Αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 15100067
* LCCN: n79139686
* ISNI: 0000 0001 1745 7697
* GND: 133685888
* SUDOC: 199486956
* BNF: cb157227226 (data)
* MusicBrainz: 52d26346-7ca2-4cde-a9d5-ae62afdba9e3

 |

 |
στα αγγλικά έχει εσφαλμένα ενωθεί με το **γονάτισμα**, π.χ. αθλητική στάση

Ενώ υπάρχει το πιο σοβαρό μα μη ταυτόσημο Wikipedia: Genuflection or genuflexion

Στα ελληνικά η προσκύνηση δεν απαιτεί γονάτισμα ή κίνηση

Υπάρχει και εσωτερική Προσκύνηση χωρίς σωματική μεταβολή

  

**Προσκύνηση** είναι η κλίση ή αλλαγή στάσης του σώματος με σεβασμό, ή ασπασμός, για να τιμηθεί ή να λατρευτεί κάποιος ή κάτι. Ο άνθρωπος ως ψυχοσωματική ενότητα, δεν λατρεύει ή δεν τιμά κάτι μόνο με τη σκέψη ή με τα λόγια, αλλά και με τη στάση του σώματός του.

Όταν αποδίδεται σε Θεό η προσκύνηση είναι λατρευτική άλλως είναι τιμητική, ήτοι προς ένδειξη ή απόδοση τιμής.

Η προσκύνηση είναι έννοια που συνδέεται με τη θρησκεία: προσκύνηση στον Θεό, στον άγιο, στο εικόνισμα αγίου, στον παπά, και ουδόλως ταυτίζεται εννοιολογικά με την υπόκλιση. Η υπόκλιση του θυρωρού ενός ξενοδοχείου προς τον εισερχόμενο πελάτη, δεν αποτελεί προσκύνηση.

Ανάλογα με τη θρησκεία, υπάρχει διαφορετική αντίληψη στην έννοια της προσκύνησης.
Σε μια πανθεϊστική θρησκεία, που θεωρεί τα πάντα ως μέρος της θεότητας ή απόρροια της θείας ουσίας, δεν υπάρχει ουσιαστική διαφορά τιμής και προσκύνησης.

Στην Ορθόδοξη Εκκλησία, όπου η γίνεται σαφής διάκριση άκτιστης και κτιστής ουσίας, υπάρχει και σαφής διαφορά στην λατρεία και την προσκύνηση. Το άκτιστο λατρεύεται, το κτιστό απλώς τιμάται. Συχνά στους ορθόδοξους ναούς, γίνεται και σχετική προσκύνηση για να τονισθεί η διαφορά τιμής και λατρείας. Για παράδειγμα, όταν σε δύο διπλανές εικόνες υπάρχει στη μία ο Χριστός και στην άλλη η Παναγία, του μεν Χριστού φιλούν οι πιστοί τα πόδια, στη δε Παναγία τα χέρια, έτσι ώστε να δείξουν τη διαφορά προσκύνησης μεταξύ του Χριστού ως λατρευόμενου Θεού, και της Παναγίας ως τιμώμενης αγίας.
**Προσομοίωση** (αγγλικά: *simulation*) είναι η αναπαράσταση λειτουργίας μιας πραγματικής διαδικασίας ή ενός συστήματος. Προϋποθέτει τη χρήση μοντέλων, τα οποία αποτυπώνουν τα βασικά χαρακτηριστικά και συμπεριφορές του επιλεγμένου συστήματος ή διαδικασίας. Πολύ συχνά χρησιμοποιούνται τεχνολογίες πληροφορικής για την εκτέλεση προσομοιώσεων.

Η τεχνική προσομοίωσης χρησιμοποιείται σε διάφορα πεδία, όπως στις τεχνολογικές εφαρμογές, με σκοπό τη βελτίωση των επιδόσεων, στην εκπαίδευση,  και σε βιντεοπαιχνίδια. Χρησιμοποιείται επίσης για τη μελέτη οικοσυστημάτων και κοινωνικών συστημάτων με σκοπό την καλύτερη κατανόηση τις λειτουργίας τους.

Δείτε επίσης
------------

* Επιστημονικό μοντέλο
* Εικονική πραγματικότητα
* Μοντελοποίηση πολιτικής

Παραπομπές
----------

1. ↑  J. Banks· J. Carson (2001). *Discrete-Event System Simulation*. Prentice Hall. σελ. 3. ISBN 978-0-13-088702-3.
2. ↑  Srinivasan, Bharath (2020-09-27). «Words of advice: teaching enzyme kinetics». *The FEBS Journal*. doi:10.1111/febs.15537. ISSN 1742-464X. PMID 32981225. .
3. ↑  In the words of the Simulation article in Encyclopedia of Computer Science, "designing a model of a real or imagined system and conducting experiments with that model".
Η **πλατφόρμα κοινωνικής** **ευαισθητοποίησης** ή **συλλογικής ευαισθητοποίησης** ή **ενημέρωσης** (αγγλικά: community awareness platform, collective awareness platform, CAP) ονομάζεται το μέσο που έχει στόχο την κοινωνική ευαισθητοποίηση των πολιτών με τη χρήση του διαδικτύου. Οι πλατφόρμες κοινωνικής ευαισθητοποίησης έχουν στόχο την ευαισθητοποίηση των ατόμων κυρίως σε θέματα αειφορίας (προστασία περιβάλλοντος, σωστή διαχείριση απορριμμάτων, υδάτινων πόρων) και σε κοινωνικά θέματα (ρατσισμός, σχολικός εκφοβισμός κ.α.). Χαρακτηριστικό τους είναι ότι δεν περιορίζονται στην ενημέρωση, αλλά επιδιώκουν την ενεργό εμπλοκή. Στοχεύουν στην υιοθέτηση πιο υπεύθυνων συμπεριφορών από τους πολίτες και τη συμμετοχή τους στη λήψη αποφάσεων και στην υλοποίηση πολιτικών.

Στην Ευρωπαϊκή Ένωση υλοποιούνται τα προγράμματα Collective Awareness Platforms for Sustainability and Social Innovation (CAPS) με αντικείμενο την ευαισθητοποίηση σε θέματα αειφορίας και κοινωνικής καινοτομίας. 

Στην Ελλάδα πραγματοποιούνται διάφορες δράσεις, όπως το FollowGreen που σε συνεργασία με Δήμους επιβραβεύει την ανακύκλωση

Πηγές
-----

* Collective Awareness Platforms for Sustainability and Social Innovation, ec.europa.eu, Ανακτήθηκε στις 15 Ιουλίου 2021
* CAPSSI, cappsi.eu, Ανακτήθηκε στις 15 Ιουλίου 2021

Εξωτερικοί σύνδεσμοι
--------------------

* Collective Awareness Platforms for Sustainability and Social Innovation
* Collective Awareness Platforms for Sustainability and Social Innovation projects
* FollowGreen
* Υγρότοποι Αττικής
* Log On Back to Life